Document ID: 32014D0023

РЕШЕНИЕ 2014/23/ОВППС НА СЪВЕТА
от 20 януари 2014 година
за отмяна на Решение 2013/350/ОВППС за изменение и удължаване на мандата на специалния представител на Европейския съюз за близкоизточния мирен процес
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 28, член 31, параграф 2 и член 33 от него,
като взе предвид предложението на върховния представител на Съюза по въпросите на външните работи и политиката на сигурност,
като има предвид, че:
(1)
На 23 януари 2012 г. Съветът прие Решение 2012/33/ОВППС (1) за назначаване на г-н Andreas REINICKE за специален представител на Европейския съюз (СПЕС) за близкоизточния мирен процес.
(2)
На 2 юли 2013 г. Съветът прие Решение 2013/350/ОВППС (2) за удължаване на мандата на СПЕС до 30 юни 2014 г. и за осигуряване на референтна сума за периода от 1 януари 2013 г. до 31 декември 2013 г.
(3)
На 27 ноември 2013 г. Комитетът по политика и сигурност (КПС) взе предвид предложения от върховния представител на Съюза по въпросите на външните работи и политиката на сигурност начин на работа с разбирането, че задачите на СПЕС за момента ще се поемат от Европейската служба за външна дейност (ЕСВД). Освен това ще бъде гарантирано редовното докладване на държавите-членки, както и поддържането на контакти на високо равнище.
(4)
Поради това Решение 2013/350/ОВППС следва да бъде отменено, считано от 1 януари 2014 г.,
ПРИЕ НАСТОЯЩОТО РЕШЕНИЕ:
Член 1
Отмяна
Решение 2013/350/ОВППС се отменя.
Член 2
Преглед
Въпросът за бъдещото представителството на Съюза във връзка с близкоизточния мирен процес ще бъде разгледан преди май 2014 г.
Член 3
Влизане в сила
Настоящото решение влиза в сила в деня на приемането му.
То се прилага считано от 1 януари 2014 г.
Съставено в Брюксел на 20 януари 2014 година.

Labels: 18
5